**D I S P O Z I Ţ I A**

#### **nr. 65 din 28 februarie 2022**

**privind** **asumarea** **agendei de integritate organizațională**

**în coordonatele Strategiei Naționale Anticorupție 2021-2025**

Președintele Consiliului Județean Cluj,

Având în vedere Referatul nr. 6.900/21.02.2022 privind asumarea agendei de integritate organizațională în coordonatele Strategiei Naționale Anticorupție 2021-2025;

Luând în considerare:

* Adresa Ministerului Dezvoltării, Lucrărilor Publice și Administrației cu nr. 861/2022, înregistrată la Consiliul Județean Cluj sub nr. 2032/2022;
* Dispozițiile Președintelui Consiliului Județean Cluj nr. 255/2017 și nr. 988/2017;

În conformitate cu dispozițiile:

* + art. 6-13, art.75, art. 101, art.107, art.170-171, art.173-174, art.190, art.191 alin. (6) lit.e), art.220, art.223-230, art. 368, art.373, art.430-437, art.440, art.445, art.447, art.451, art.460-463, art.538, art.544, art.549-550, art.558 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
	+ Hotărârii Guvernului nr. 1269/2021 privind aprobarea Strategiei naţionale anticorupţie 2021-2025 şi a documentelor aferente acesteia;
	+ Ordinului Secretariatului General al Guvernului nr. 600/2018 privind aprobarea Codului controlului intern managerial al entităţilor publice;
	+ Dispoziției Președintelui Consiliului Județean Cluj nr. 14/2022 privind aprobarea Programului de dezvoltare a sistemului de control intern managerial în cadrul Consiliului Județean Cluj pentru anul 2022;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e:**

**Art. 1.** Se asumă agenda de integritate organizațională, în coordonatele Strategiei Naționale Anticorupție 2021-2025, cuprinsă în **Anexa** care face parte integrantă din prezenta dispoziție.

**Art. 2.** **(1)** Prezenta dispoziție se comunică personalului din Consiliul Județean Cluj, organismelor prestatoare de servicii publice din subordinea/de sub autoritatea Consiliului Județean Cluj şi Prefectului Judeţului Cluj.

**(2)** Agenda de integritate organizațională se publică pe site-ul Consiliului Județean Cluj la secțiunea dedicată.

  **PRESEDINTE CONTRASEMNEAZĂ :**

Alin Tișe **SECRETAR GENERAL AL JUDEŢULUI**

Simona Gaci

**Anexă**

**La dispoziția nr. 65/2022**

**D E C L A R A Ţ I E**

**privind asumarea** **agendei de integritate organizațională**

**în coordonatele Strategiei Naționale Anticorupție 2021-2025**

Având în vedere adoptarea de către Guvernul României a Strategiei Naționale Anticorupție 2021-2025 și a documentelor aferente acesteia, aprobate prin Hotărârea nr. 1269/2021,

**JUDEȚUL CLUJ, prin CONSILIUL JUDEȚEAN CLUJ și PREȘEDINTELE CONSILIULUI JUDEȚEAN CLUJ**, în calitate de autorități cu rol de a asigura respectarea drepturilor și libertăților fundamentale ale cetățenilor, a prevederilor Constituției, precum și punerea în aplicare a legilor, a decretelor Președintelui României, a hotărârilor și ordonanțelor Guvernului, a hotărârilor consiliului județean și de a dispune măsurile necesare pentru aplicarea ordinelor și instrucțiunilor cu caracter normativ la nivelul unității administrativ-teritoriale,

Asumând valorile fundamentale şi principiile promovate de către Strategia Naţională Anticorupție pe perioada 2021-2025,

Recunoscând importanţa obiectivelor Strategiei Naţionale Anticorupție pentru perioada 2021-2025,

Sprijinind principiile şi obiectivele Strategiei Naţionale Anticorupţie şi asumându-şi îndeplinirea măsurilor specifice ce ţin de competenţa exclusivă a unității administrativ-teritoriale și a autorităților administrației publice de la nivelul Județului Cluj,

**ADOPTĂ PREZENTA DECLARAŢIE**,

prin care:

* se confirmă angajamentul că la nivelul unității administrativ teritoriale-Județul Cluj, precum și al autorității deliberative - Consiliul Județean Cluj și autorității executive -Președintele Consiliului Județean, se dispun toate măsurile pentru ca să nu se săvârșească fapte de corupție;
* condamnă corupția în toate formele în care se manifestă precum și conflictul de interese și incompatibilitățile ca fiind fenomene ce afectează obiectivele autorității administrației publice de nivel județean și încrederea în aceasta;
* Președintele Consiliului Județean Cluj, personalul Consiliului Județean Cluj aderă la viziunea, misiunea, principiile, obiectivele şi mecanismul de monitorizare a Strategiei Naţionale Anticorupţie pentru perioada 2021 – 2025 și le aplică;
* își exprimă, în mod ferm, angajamentul de continuare a eforturilor anticorupţie prin toate mijloacele legale şi administrative corespunzătoare;
* Președintele Consiliului Județean Cluj împreună cu personalul din Consiliul Județean Cluj adoptă toate măsurile necesare pentru evitarea situaţiilor de conflict de interese şi incompatibilităţi, precum şi pentru considerarea interesului public mai presus de orice alt interes, în acord cu respectarea principiului transparenţei procesului decizional şi accesului neîngrădit la informaţiile de interes public;
* își asumă îndeplinirea măsurilor specifice ce ţin de competenţa exclusivă a autorității administrației publice de nivel județean;
* susține și promovează creșterea gradului de respectare și aplicare a standardelor legale de integritate reflectate în inventarul anexă la Strategia Națională Anticorupție 2021-2025;
* apreciază importanța implementării măsurilor active pentru creșterea transparenței și practicarea unei bune guvernări instituționale, premise cruciale în procesul de prevenire a corupției;
* solicită organismelor prestatoare de servicii publice sau de utilitate publică de interes județean din subordine/de sub autoritate să își asume agende de integritate organizațională, să elaboreze planuri de integritate în coordonatele Strategiei Naționale Anticorupție 2021-2025 și să aplice principiile, obiectivele şi mecanismul de monitorizare a Strategiei Naţionale Anticorupţie pentru perioada 2021 – 2025;
* susţine şi promovează mecanismele de identificare şi gestionare a riscurilor, ameninţărilor şi vulnerabilităţilor circumscrise fenomenului corupției prin implementarea sistematică a măsurilor preventive, precum şi consolidarea integrităţii şi transparenţei, prin susţinerea măsurilor anticorupţie şi a standardelor etice profesionale la nivelul Consiliului Județean Cluj și organismelor prestatore de servicii publice de interes județean;
* contribuie la reducerea impactului corupției asupra cetățenilor și asigură implementarea cadrului legislativ anticorupție ce vizează, în principal, prevenirea corupţiei în instituţiile publice, creşterea gradului de educaţie anticorupţie, combaterea corupţiei prin măsuri administrative, aprobarea planurilor de integritate şi dezvoltarea sistemului naţional de monitorizare a SNA;
* autoevaluează anual şi informează Ministerul Dezvoltării, Lucrărilor Publice și Administrației cu privire la gradului de implementare a măsurilor cuprinse în planul de integritate al instituției precum și referitor la stadiul implementării măsurilor de transparență instituțională și de prevenire a corupției (enumerate în Anexa nr. 3 la Hotărârea Guvernului nr. 1269/2021 privind aprobarea Strategiei Naționale Anticorupție 2021-2025).

Această declaraţie a fost adoptată de către

**PREŞEDINTELE CONSILIULUI JUDEȚEAN CLUJ,**

Alin Tișe

  **PRESEDINTE CONTRASEMNEAZĂ :**

Alin Tișe **SECRETAR GENERAL AL JUDEŢULUI**

Simona Gaci